વડાપ્રધાન નરેન્દ્ર મોદીએ સ્વચ્છ ભારત યોજના શરૂ કરી છે જેને દેશવાસીઓ વિવિધ રીતે અમલમાં લાવી રહ્યા છે. તેમજ અન્ય લોકોને સ્વચ્છ રહેવા માટેની પ્રેરણા પણ આપી રહ્યા છે. દરેક લોકોએ સ્વચ્છ રહેવાનું છે અને પોતાની આસપાસના વિસ્તારોમાં તે અંગેની જાગરૂકતા લાવવાની છે. સ્વાભાવિક છે કે આ એક અભિયાન હોવાને કારણે તેમાં ઉંમરનો કોઈ બાધ નથી. રામાયણમાં વાનરસેનાનાં કારસ્તાનો ખૂબ જ પ્રખ્યાત છે. પરંતુ મધ્યપ્રદેશના ઇન્દોર જિલ્લામાં લગભગ 10 હજાર બાળકોની વાનરસેનાએ આશ્ચર્યજનક કામ કર્યું છે. આ ભૂલકાંઓએ ખુલ્લામાં શૌચક્રિયાને સંપૂર્ણપણે નાથવામાં અગત્યની ભૂમિકા ભજવી છે.